Publication: Magyar Közlöny
Issue: MK-2006-118 (Year: 2006, Number: 118)
Era: 2004-2010
Section: „Az A. Függelék A/3. számú melléklete a 6/1990. (IV.12.) KöHÉM rendelethez1
Paragraph Index: 1379

8. pontjában meghatározott referencia tüzelőanyagot kell használni, vagy a kereskedelemben kapható valamilyen jó minőségű tüzelőanyagot. Amennyiben a tartályt csak olyan járművekhez tervezték, amelyek kompressziós gyújtással működnek, a tartályt gázolajjal kell megtölteni. 6.3.3.2. A vizsgálat előtt a tartályt űrtartalmának feléig kell tölteni a vizsgálathoz használt tüzelőanyaggal, és lezárás nélkül tárolni kell 313 K ± 2 K (40 oC ± 2 oC) környezeti hőmérsékleten mindaddig, amíg az egységnyi idő alatt bekövetkező súlyveszteség állandóvá nem válik. 6.3.3.3. Ezt követően a tartályt ki kell üríteni és ismét űrtartalmának feléig kell tölteni a vizsgálathoz használt tüzelőanyaggal, majd hermetikusan le kell zárni és 313 K ± 2 K (40 oC ± 2 oC) hőmérsékleten kell tárolni. A nyomást be kell állítani, amikor a tartály tartalma elérte a vizsgálati hőmérsékletet. Az elkövetkező nyolchetes vizsgálati időszak során meg kell határozni a vizsgálati időszak során fellépő diffúziós súlyveszteséget. A megengedett maximális átlagos tüzelőanyag súlyveszteség a vizsgálati időszak alatt 20 g/24 óra. 6.3.3.4. Amennyiben a diffúziós súlyveszteség meghaladja a 6.3.3.3. pontban meghatározott értéket, az ott leírt vizsgálatot ugyanazon a tartályon még egyszer el kell végezni, hogy meg lehessen határozni a diffúziós súlyveszteség értékét 296 K ± 2 K (23 oC ± 2 oC) hőmérsékleten, de egyebekben azonos feltételek mellett. Az így mért veszteség nem haladhatja meg a vizsgálati időszak alatt a 10 g/24 óra értéket. 6.3.4. Tüzelőanyag-állóság A 6.3.3. pontban leírt vizsgálatot követően a tartály továbbra is meg kell feleljen a 6.3.1. és 6.3.2. pontokban leírt követelményeknek. 6.3.5. Tűzállóság A tartályt a következő vizsgálatoknak kell alávetni: 6.3.5.1. A tartályt két percig lángoknak kell kitenni ugyanolyan rögzítés mellett mint a járműben. A tartályból nem szivároghat folyékony tüzelőanyag. 2006/118. szám 6.3.5.2. Három vizsgálatot kell elvégezni külön tartályokon, amelyeket a következők szerint töltöttek meg tüzelőanyaggal: 6.3.5.2.1. Amennyiben a tartályt olyan gépkocsikra tervezik felszerelni, amelyeket szikragyújtásos vagy kompressziós gyújtásos motorral üzemeltetnek, három vizsgálatot kell elvégezni jó minőségű benzinnel megtöltött tartályokon. 6.3.5.2.2. Amennyiben a tartályt olyan járműbe tervezik beszerelni, amelyeket kizárólag kompressziós gyújtásos motorral üzemeltetnek, három vizsgálatot kell elvégezni gázolajjal megtöltött tartályokon. 6.3.5.2.3. Az egyes vizsgálatokhoz a tartályt olyan tartószerkezetre kell felszerelni – amennyiben lehetséges – amely a lehető legjobban szimulálja a tényleges beszerelés körülményeit. A tartószerkezetre való felszerelés módjának igazodnia kell a jármű vonatkozó műszaki jellemzőihez. Figyelembe kell venni mindazokat az alkatrészeket, amelyek rendeltetése a tartály és alkotórészei tűzvédelme, illetve amelyek bármely módon hatással vannak a tűz terjedésére, valamint a tartályra szerelt meghatározott alkotóelemeket és az elzáró elemeket. A vizsgálat során minden nyílást le kell zárni, a nyomáskiegyenlítő rendszereknek azonban működőképeseknek kell maradniuk. A vizsgálatot közvetlenül megelőzően a tartályt a meghatározott tüzelőanyaggal az űrtartalom feléig kell feltölteni. 6.3.5.3. A tartályra bocsátott lángot szikragyújtásos motorokhoz használt, a kereskedelemben kapható tüzelőanyag segítségével (a továbbiakban „tüzelőanyag”) kell egy serpenyőben előállítani. A serpenyőbe öntött tüzelőanyag mennyisége elegendő legyen ahhoz, hogy szabad égés mellett a vizsgálat teljes időtartama alatt lángoljon. 6.3.5.4. A serpenyő méreteit úgy kell megválasztani, hogy a tüzelőanyag-tartály oldalait érjék a lángok. Ennek megfelelően a serpenyőnek legalább 20 cm-rel, de legfeljebb 50 cm-rel túl kell nyúlnia a tartály vízszintes kiterjedésén. A serpenyő oldalfalai a vizsgálat kezdetén legfeljebb 8 cm-rel lehetnek magasabbak mint a tüzelőanyag szintje. 6.3.5.5. A tüzelőanyaggal megtöltött serpenyőt a tartály alá kell helyezni olyan módon, hogy a serpenyőben lévő tüzelőanyag szintje és a tartály alja közötti távolság megfeleljen a tartály tervezett magasságának az út felületéhez képest, terheletlen tömeg esetén (lásd 2.3. pont). A serpenyőnek, a tartószerkezetnek vagy mindkettőnek szabadon mozgathatónak kell lennie. 6.3.5.6. A vizsgálat C fázisa során a serpenyőt le kell takarni a tüzelőanyag szintje felett 3 cm ± 1 cm magasságban. A lángfogó ernyő tűzálló anyagból készüljön, a 6.3.8. pontnak megfelelően. A téglák között nem lehet hézag és a tüzelőanyagot tartó serpenyő fölött úgy kell a téglákat megtámasztani, hogy a téglákban lévő lyukak szabadon maradjanak. A keret hossza és szélessége 2-4 cm-rel kisebb legyen, mint a serpenyő belső mérete, oly módon, hogy a keret és a serpenyő fala között 1-2 cm-es hézag legyen a szellőzés biztosítása céljából. 6.3.5.7. Ha a vizsgálatot a szabadban végzik, megfelelő szélárnyékolást kell biztosítani és a tüzelőanyag serpenyő magasságában a szél sebessége nem haladhatja meg a 2,5 km/óra értéket. A vizsgálat előtt a lángfogó ernyőt fel kell melegíteni 308 K ± 5 K (35 oC ± 5 oC) hőmérsékletre. A tűzálló téglákat meg szabad nedvesíteni 2006/118. szám abból a célból, hogy minden egyes soron következő vizsgálat körülményei azonosak legyenek. 6.3.5.8. A vizsgálatnak négy fázisból kell állnia. 6.3.5.8.1. A fázis: Előmelegítés (1. ábra) A serpenyőben lévő tüzelőanyagot a vizsgálandó tartálytól legalább 3 méter távolságra meg kell gyújtani. 60 másodperces előmelegítés után a serpenyőt a tartály alá lehet helyezni. 6.3.5.8.2. B fázis: Közvetlen érintkezés a lángokkal (2. ábra) 60 másodpercig a tartályt érintkezésbe kell hozni a szabadon égő tüzelőanyag tüzének lángjával. 6.3.5.8.3. C fázis: Közvetett érintkezés a lángokkal (3. ábra) Amint a B fázis befejeződött, a lángfogó ernyőt az égő serpenyő és a tartály közé kell helyezni. A tartályt ezzel a csillapított lánggal kell érintkezésbe hozni további 60 másodpercig.

Source: https://magyarkozlony.hu/hivatalos-lapok/37bfd73cf531f8db8b9e7bf4cf626cfcdb8e37cb/dokumentumok/6106b4219d16aadf1c68eee84ef5b3f3eb47627d/letoltes